Ministru kabineta rīkojuma projekta

“**Par nekustamā īpašuma** **“Papardes”, Grobiņas pagastā, Grobiņas novadā, pārdošanu”**, sākotnējās ietekmes novērtējuma ziņojums (anotācija)

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Projekts paredz:‑ rezerves zemes fondā ieskaitīto zemes vienību“Papardes”, Grobiņas pagastā, Grobiņas novadā, saglabāt valsts īpašumā, nostiprinot zemesgrāmatā īpašuma tiesības uz valsts vārda Zemkopības ministrijas personā un veidojot vienotu nekustamo īpašumu ar valsts nekustamo īpašumu “Papardes" (nekustamā īpašuma kadastra Nr. (nekustamā īpašuma kadastra Nr. 6460 503 0002) – Grobiņas pagastā, Grobiņas novadā, kas ierakstīts zemesgrāmatā uz valsts vārda Zemkopības ministrijas personā.- atļaut valsts akciju sabiedrībai „Valsts nekustamie īpašumi” (turpmāk - VNĪ) pārdot izsolē valsts nekustamo īpašumu - zemes vienību (zemes vienības kadastra apzīmējums 6460 003 0301) un trīs būves (būvju kadastra apzīmējumi: 6460 003 0113 003, 6460 003 0113 004 un 6460 003 0301 001) – “Papardes”, Grobiņas pagastā, Grobiņas novadā, jo tas nav nepieciešams valsts pārvaldes funkciju nodrošināšanai saskaņā ar Valsts pārvaldes iekārtas likumu.Rīkojuma projekts stāsies spēkā tā parakstīšanas brīdī. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Zemes pārvaldības likuma 17. panta piektā daļa un šā likuma pārejas noteikumu 11.punkts.Ministru kabineta 2016.gada 29.marta noteikumu Nr.190 “Kārtība, kādā pieņem lēmumu par rezerves zemes fondā ieskaitīto zemes gabalu un īpašuma tiesību atjaunošanai neizmantoto zemes gabalu piederību vai piekritību” 8.punkts.Likuma „Par valsts un pašvaldību zemes īpašuma tiesībām un to nostiprināšanu zemesgrāmatās" 41. panta pirmās daļas 1. punkts.Publiskas personas mantas atsavināšanas likuma (turpmāk – Atsavināšanas likums) 4.panta pirmā un otrā daļa, 5.panta pirmā daļa.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Izstrādātais Ministru kabineta rīkojuma projekts “Par nekustamo īpašumu “Papardes”, Grobiņas pagastā, Grobiņas novadā” (turpmāk – rīkojuma projekts) paredz saglabāt valsts īpašumā un nodot Zemkopības ministrijas valdījumā nekustamo īpašumu “Papardes” (nekustamā īpašuma kadastra Nr. 6460 003 0301) - zemes vienību (zemes vienības kadastra apzīmējums 6460 003 0301) 0,3400 ha platībā - Grobiņas pagastā, Grobiņas novadā, kas nepieciešama vienota nekustamā īpašuma izveidošanai.Valstij piekritīgajai zemes vienībai Nekustamā īpašuma valsts kadastra informācijas sistēmā (turpmāk – NĪVKIS) noteikts statuss – *rezerves zemes fonds; z*emes vienības lietošanas mērķis: 1003 – lauksaimnieciska rakstura uzņēmumu apbūve*;* kadastrālā vērtība uz 01.01.2020. noteikta 476 *euro.* Zemes vienības platība norādīta atbilstoši NĪVKIS norādītajai informācijai. Veicot zemes vienības kadastrālo uzmērīšanu, zemes vienības platība var tikt precizēta.Uz valstij piekritīgās zemes vienības atrodas trīs valstij piederošas būves (būvju kadastra apzīmējumi: 6460 003 0113 003, 6460 003 0113 004 un 6460 003 0301 001), kas ietilpst nekustamā īpašuma (nekustamā īpašuma kadastra Nr. 6460 503 0002) – “Papardes”, Grobiņas pagastā, Grobiņas novadā, sastāvā. Īpašuma tiesības uz būvēm nostiprinātas Grobiņas pagasta zemesgrāmatas nodalījumā Nr.100000559454 uz valsts vārda Zemkopības ministrijas personā, lēmuma datums: 28.10.2019.Saskaņā ar Zemes pārvaldības likuma 17.panta piekto daļu, valstij un vietējām pašvaldībām pēc zemes reformas pabeigšanas piederošo un piekrītošo zemi izvērtē Ministru kabineta noteiktajā kārtībā divu gadu laikā pēc tam, kad Ministru kabinets izdevis rīkojumu par zemes reformas pabeigšanu attiecīgās vietējās pašvaldības administratīvajā teritorijā vai visās novada teritoriālā iedalījuma vienībās. Atbilstoši šā likuma pārejas noteikumu 11.punktam Ministru kabineta rīkojumu par šā likuma [17.panta](https://likumi.lv/ta/id/270317#p17) pirmajā daļā minētajiem zemes gabaliem, kuri Ministru kabineta noteiktajā kārtībā izvērtēti un Valsts zemes dienesta publicētajā rezerves zemes fondā ieskaitītās un īpašuma tiesību atjaunošanai neizmantotās zemes izvērtēšanas sarakstā atzīmēti kā valstij piederoši vai piekrītoši, var izdot arī pēc šā likuma [17.panta](https://likumi.lv/ta/id/270317#p17) piektajā daļā noteiktā termiņa.Atbilstoši Ministru kabineta 2016.gada 29.marta noteikumu Nr.190 “Kārtība, kādā pieņem lēmumu par rezerves zemes fondā ieskaitīto zemes gabalu un īpašuma tiesību atjaunošanai neizmantoto zemes gabalu piederību vai piekritību” (turpmāk – Noteikumi Nr.190) 3.punktā noteiktajam Valsts zemes dienests sagatavo un publisko savā tīmekļvietnē sarakstu par rezerves zemes fondā ieskaitītajām zemes vienībām un zemes vienībām, kuras nav izmantotas īpašuma tiesību atjaunošanai, tai skaitā par kopīpašumā esošajām domājamām daļām, kurām nav noteikta piederība vai piekritība, katrā administratīvajā teritorijā piecu darbdienu laikā pēc:‑ Noteikumu Nr.190 spēkā stāšanās par visu to vietējo pašvaldību administratīvajām teritorijām vai novada pašvaldības teritoriālajām vienībām, par kurām Ministru kabineta rīkojums par zemes reformas pabeigšanu izdots līdz šo noteikumu spēkā stāšanās dienai;‑ Ministru kabineta rīkojuma izdošanas (pēc noteikumu Nr.190 spēkā stāšanās) par zemes reformas pabeigšanu attiecīgās vietējās pašvaldības administratīvajā teritorijā vai visās novada teritoriālā iedalījuma vienībās.Ministru kabinets ir izdevis Ministru kabineta 2015. gada 9. septembra rīkojumu Nr. 558 “Par zemes reformas pabeigšanu Grobiņas novada lauku apvidū” <https://likumi.lv/ta/id/276459-par-zemes-reformas-pabeigsanu-grobinas-novada-lauku-apvidu>. Ministru kabinetam, izdodot rīkojumu par zemes reformas pabeigšanu attiecīgajā administratīvajā teritorijā, tiek apliecināts, ka visi procesi attiecībā uz privātpersonu tiesībām iegūt zemi zemes reformas ietvaros ir pabeigti. Zemkopības ministrija Noteikumu Nr.190 noteiktajā kārtībā ir izvērtējusi, kuras sarakstā norādītās zemes vienības piekrīt vai pieder valstij un ir ierakstāmas zemesgrāmatā uz valsts vārda Zemkopības ministrijas personā saskaņā ar likumu “Par valsts un pašvaldību zemes īpašuma tiesībām un to nostiprināšanu zemesgrāmatās” un izdarījusi sarakstā atzīmi par Grobiņas novadā norādītajām zemes vienībām. Par sarakstā norādīto valstij piekritīgo zemes vienību Grobiņas novadā nepastāv strīds ar citām ministrijām un attiecīgo pašvaldību.Atbilstoši Noteikumu Nr.190 8.punktā noteiktajam Valsts zemes dienests ir saņēmis šo noteikumu 7.1.3. apakšpunktā minēto sarakstu ar ministriju un pašvaldības izdarītajām atzīmēm no pašvaldībām, un savā tīmekļvietnē ir publiskojis izvērtēto gala sarakstu par Grobiņas novadu <https://www.vzd.gov.lv/lv/skaidrojumi/VS/ZRPS/R-09092015/>.  Ņemot vērā, ka zemes reforma konkrētajā administratīvajā teritorijā ir pabeigta, un par rīkojuma projektā norādīto valstij piekritīgo zemes vienību Grobiņas novadā nepastāv strīds ar citām ministrijām un attiecīgo pašvaldību, kā arī to, ka zemes piederības 1940.gada 21.jūlijā noskaidrošana rada papildu finanšu, administratīvos un laika resursus, nav lietderīgi noskaidrot zemes vienības vēsturisko piederību uz 1940.gada 21.jūliju. Attiecīgi ņemot vērā minēto un to, ka uz zemes vienības atrodas būves, kuras pieder valstij Zemkopības ministrijas personā, zemes vienība uzskatāma par piekritīgu valstij saskaņā ar likuma „Par valsts un pašvaldību zemes īpašuma tiesībām un to nostiprināšanu zemesgrāmatās” 41. panta pirmās daļas 1.punktu.Rīkojuma projektā iekļautā zemes vienība normatīvajos aktos noteiktā kārtībā tiks ierakstīta zemesgrāmatā uz valsts vārda, Zemkopības ministrijas personā Grobiņas pagasta zemesgrāmatas nodalījumā, veidojot vienotu nekustamo īpašumu ar valsts nekustamo īpašumu (nekustamā īpašuma kadastra Nr. 6460 503 0002) – būvēm (būvju kadastra apzīmējumi: 6460 003 0113 003, 6460 003 0113 004 un 6460 003 0301 001) - “Papardes”, Grobiņas pagastā, Grobiņas novadā.Saskaņā ar likuma "Par nekustamā īpašuma ierakstīšanu zemesgrāmatā" 14. panta otro daļu un 35.pantu attiecīgais ēkas (būves) īpašums tiks pievienots zemes īpašuma nodalījumam, slēdzot ēku (būvju) nodalījumu un vienotajam nekustamajam īpašumam saglabājot zemes īpašuma kadastra numuru.Pēc zemes vienības reģistrēšanas zemesgrāmatā uz valsts vārda Zemkopības ministrijas personā, nekustamais īpašums “Papardes” - zemes vienība (zemes vienības kadastra apzīmējums 6460 003 0301) 0,3400 ha platībā un valsts būves (būvju kadastra apzīmējumi: 6460 003 0113 003, 6460 003 0113 004 un 6460 003 0301 001) - Grobiņas pagastā, Grobiņas novadā, tiks pārdots izsolē Atsavināšanas likumā noteiktajā kārtībā. Zemkopības ministrija ar 2016.gada 11.oktobra vēstuli Nr. 8.7-6e/2307/2016 “Par nekustamā īpašuma “Papardes”, Grobiņas pagastā, Grobiņas novadā, nodošanu atsavināšanai” ierosināja nekustamā īpašuma “Papardes” (nekustamā īpašuma kadastra Nr. 6460 503 0002) Grobiņas pagastā, Grobiņas novadā, atsavināšanu. 2016.gada 30.novembrī VNĪ nosūtīja Zemkopības ministrijai vēstuli, kurā VNĪ informēja Zemkopības ministriju, ka VNĪ Īpašumu izvērtēšanas komisija nolemj konceptuāli atbalstīt nekustamā īpašuma virzīšanu atsavināšanai pēc tam, kad Zemkopības ministrija būs noskaidrojusi būves (būves kadastra apzīmējums 6460 003 0301 001) piederību un nepieciešamības gadījumā iekļāvusi to nekustamā īpašuma sastāvā.2020.gada 13.janvārī VNĪ saņēma Zemkopības ministrijas vēstuli Nr.8.7-6e/47/2020, kurā Zemkopības ministrija informēja, ka ar 2019.gada 28.oktobra Kurzemes rajona tiesas lēmumu būve (šķūnis) (būves kadastra apzīmējums 6460 003 0301 001) ir ierakstīta zemesgrāmatā uz valsts vārda Zemkopības ministrijas personā un ir pievienota nekustamā īpašuma sastāvam.  VNĪ Īpašumu izvērtēšanas komisija 2020.gada 16.janvārī (prot. Nr.IZKP-20/3, 6.1.apakšpunkts) ir pieņēmusi lēmumu - noteiktā kārtībā sagatavot un virzīt izskatīšanai Ministru kabineta rīkojuma projektu par zemes vienības 0,3400 ha platībā (zemes vienības kadastra apzīmējums 6460 003 0301) "Papardes", Grobiņas pagastā, Grobiņas novadā, piekritību valstij Zemkopības ministrijas personā un lūgt atļauju, pēc tās reģistrācijas zemesgrāmatā uz valsts vārda Zemkopības ministrijas personā, atsavināt to kopā ar valstij Zemkopības ministrijas personā piederošo būvju nekustamo īpašumu "Papardes" (nekustamā īpašuma kadastra Nr. 6460 503 0002) Grobiņas pagastā, Grobiņas novadā, pēc tam kad Zemkopības ministrija būs iesniegusi VNĪ Grobiņas novada pašvaldības lēmumu par zemes vienības ar kopējo platību 0,3400 ha platībā (zemes kadastra apzīmējums 6460 003 0301) atdalīšanu, izveidojot patstāvīgu nekustamo īpašumu. VNĪ saņemta Zemkopības ministrijas 15.06.2020. vēstule Nr.8.7-6e/1281/2020, kurā ministrija informē, ka saskaņā ar 30.04.2020. Grobiņas novada domes sēdes protokolu Nr.8 ir veikta nekustamā īpašuma “Papardes” (nekustamā īpašuma kadastra Nr.6460 003 0301) Grobiņas pagastā, Grobiņas novadā, sadalīšana, no tā atdalot zemes vienību (zemes vienības kadastra apzīmējums 6460 003 0302) un izveidojot nekustamo īpašumu “Ķimenes” (nekustamā īpašuma kadastra Nr.6460 003 0208) Grobiņas pagastā, Grobiņas novadā. Sadalīšanas rezultātā nekustamais īpašums “Papardes” (nekustamā īpašuma kadastra Nr.6460 003 0301) Grobiņas pagastā, Grobiņas novadā, sastāv no zemes vienības (zemes vienības kadastra apzīmējums 6460 003 0301) 0,3400 ha platībā. Līdz ar to Zemkopības ministrija lūdz VNĪ sagatavot Ministru kabineta rīkojuma projektu par zemes vienības (zemes vienības kadastra apzīmējums 6460 003 0301) piekritību valstij un atsavināšanu kopā ar Zemkopības ministrijas valdījumā esošo būvju īpašumu (būvju kadastra apzīmējumi: 6460 003 0113 003, 6460 003 0113 004 un 6460 003 0301 001) - Grobiņas pagastā, Grobiņas novadā. Pieņemot lēmumu par atsavināšanu, VNĪ Īpašumu izvērtēšanas komisija ņēma vērā:– *VNĪ portfeļa attīstības stratēģijas pamatprincipus*, proti, ka VNĪ nekustamo īpašumu portfelī saglabājami un attīstāmi tikai perspektīvie īpašumi – valsts funkciju realizācijai nepieciešamie īpašumi, kā arī biroja telpas ar augstu komercpotenciālu. Pārējie īpašumi ir ilgtermiņā atsavināmi valstij visizdevīgākajā veidā;– *nekustamā īpašuma tirgus situāciju un izmantošanas iespējas.* Tā kā nekustamais īpašums nav nepieciešams tā valdītājam – Zemkopības ministrijai un tās padotības iestādēm, kā arī VNĪ nav zināmas valsts pārvaldes iestādes, kuru funkciju izpildes nodrošināšanai būtu nepieciešams saglabāt valsts īpašumā nekustamo īpašumu, kā arī tas nav nepieciešams VNĪ saimnieciskās darbības veikšanai, līdz ar to optimālākais risinājums ir tā virzīšana atsavināšanai.Būvju nekustamais īpašums “Papardes” (nekustamā īpašuma kadastra Nr. 6460 503 0002) Grobiņas pagastā, Grobiņas novadā, sastāv no trīs būvēm:* būves- (būves kadastra apzīmējums 6460 003 0113 003) *dienesta ēkas* ar kopējo platību 259.5 m2;
* būves- (būves kadastra apzīmējums 6460 003 0113 004) *minerālmēslu noliktavas - šķūņa* ar kopējo platību 29.2 m2;
* būves- (būves kadastra apzīmējums 6460 003 0301 001) *nojumes* ar kopējo platību 34.1 m2.

Zemes vienībai “Papardes” (nekustamā īpašuma kadastra Nr. 6460 003 0301) nav noteikti apgrūtinājumi.Nekustamais īpašums “Papardes” (nekustamā īpašuma kadastra Nr.6460 503 0002), kura sastāvā ir būves (būvju kadastra apzīmējumi: 6460 003 0113 003, 6460 003 0113 004 un 6460 003 0301 001) Grobiņas pagastā, Grobiņas novadā, ir nodots Valsts meža dienesta lietošanā.Starp Valsts meža dienestu un juridisku personu 16.06.2016. uz noteiktu laiku, līdz 31.05.2021. vai līdz nekustamā īpašuma “Papardes” (nekustamā īpašuma kadastra Nr.6460 003 0301) atsavināšanai, noslēgts nomas līgums par noliktavas un biroja telpu 170,20 m2 platībā lietošanu. Nomas līgums starp Valsts meža dienestu un juridisku personu noslēgts par būvi (būves kadastra apzīmējums 6460 003 0113 003).Ņemot vērā iepriekš minēto, valsts nekustamais īpašums atsavināms Atsavināšanas likuma noteiktajā kārtībā.Atsavinot valsts nekustamo īpašumu, papildus jāņem vērā likumā “Par zemes privatizāciju lauku apvidos” noteiktie ierobežojumi darījumiem ar zemes īpašumiem.Saskaņā ar Atsavināšanas likuma 11.pantā noteikto sludinājumi par publiskas personas nekustamā īpašuma izsoli publicējami oficiālajā izdevumā „Latvijas Vēstnesis”, institūcijas, kas organizē nekustamā īpašuma atsavināšanu mājaslapā internetā un attiecīgās pašvaldības teritorijā izdotajā vietējā laikrakstā, ja tāds ir. Vienlaicīgi ar sludinājumu tīmekļa vietnē internetā, VNĪ tīmekļa vietnē ievieto arī pārdodamo valsts nekustamo īpašumu izsoles noteikumus.Atsavināšanas likuma 30.pantā ir noteikts, ka izsoles dalībniekam, kurš nosolījis augstāko cenu par nekustamo īpašumu, jāsamaksā par nosolīto nekustamo īpašumu divu nedēļu laikā. Līdz ar to samērīgiem ar nekustamā īpašuma pircēja pienākumiem, veikt noteiktas darbības noteiktos termiņos, ir jābūt arī nekustamā īpašuma pārdevēja pienākumiem. Tādēļ VNĪ nekustamo īpašumu pirkumu līgumos paredz nosacījumu, ka dokumentus, kas nepieciešami pircēja īpašuma tiesību nostiprināšanai zemesgrāmatā, pārdevējs (vai valdītājs) izsniedz pircējam 30 (trīsdesmit) dienu laikā pēc visu saistību izpildes pret pārdevēju. Tā kā Rīkojuma projektā minētā nekustamā īpašumu pārdevējs ir VNĪ, bet nekustamā īpašuma valdītājs ir Zemkopības ministrija, lai varētu izpildīt nekustamā īpašuma pirkumu līgumā noteiktās saistības, Rīkojuma projekta 5.punktā nekustamā īpašuma valdītājam - Zemkopības ministrijai ir noteikts 30 dienu termiņš no pirkuma līguma noslēgšanas dienas, kurā ar pieņemšanas un nodošanas aktu pārdotais nekustamais īpašums ir jānodod pircējam.Rīkojuma projekts attiecas uz publiskās pārvaldes politikas jomu. |
| 3. | Projekta izstrādē iesaistītās institūcijas un publiskas personas kapitālsabiedrības | Projekta izstrādē ir iesaistīta Finanšu ministrija, Zemkopības ministrija, Valsts meža dienests un VNĪ. |
| 4. | Cita informācija | Atbilstoši Ministru kabineta 2011.gada 1.februāra noteikumu Nr.109 „Kārtība, kādā atsavināma publiskās personas manta” 12.punktā noteiktajam, lai noskaidrotu, vai atsavināmais valsts nekustamais īpašums nav nepieciešams citai valsts iestādei, valsts kapitālsabiedrībai vai atvasinātas publiskas personas vai to iestādes funkciju nodrošināšanai, ministrija noteiktā kārtībā iesniedz izsludināšanai Valsts sekretāru sanāksmē Ministru kabineta projektu par valsts nekustamā īpašuma atsavināšanu. Ja divu nedēļu laikā pēc Ministru kabineta projekta izsludināšanas Valsts sekretāru sanāksmē valsts iestādes, valsts kapitālsabiedrības vai atvasinātas publiskas personas vai to iestādes nepieprasa projektā minēto nekustamo īpašumu valsts pārvaldes funkciju nodrošināšanai saskaņā ar Valsts pārvaldes iekārtas likumu, to var atsavināt likumā noteiktajā kārtībā. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Sabiedrības mērķgrupas, kuras tiesiskais regulējums ietekmē vai varētu ietekmēt | Jebkurš tiesību subjekts - fiziska un juridiska persona, kurai piemīt tiesībspēja un rīcībspēja, un kura vēlas piedalīties izsolē un iegādāties valsts nekustamo īpašumu. |
| Tiesiskā regulējuma ietekme uz tautsaimniecību un administratīvo slogu | Projekta tiesiskais regulējums tautsaimniecību, kā valsts saimniecības nozari, neietekmē un administratīvo slogu nemaina. |
| Administratīvo izmaksu monetārs novērtējums | Projekta tiesiskais regulējums administratīvo slogu neietekmē. |
| Atbilstības izmaksu monetārs novērtējums | Projekta tiesiskais regulējums atbilstības izmaksas nerada. |
| Cita informācija | Projekta īstenošanai nav nepieciešami papildus līdzekļi no valsts vai pašvaldību budžeta.  |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | **2020. gads** | Turpmākie trīs gadi (tūkst.euro) |
| **2021.** | **2022.** | **2023**. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidējā termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidējā termiņa budžeta ietvaru 2022.gadam | izmaiņas, salīdzinot ar vidējā termiņa budžeta ietvaru 2022.gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | Nav precīzi aprēķināms |  | Nav precīzi aprēķināms |  | Nav precīzi aprēķināms | 0 |
| 1.1. valsts pamatbudžets, tai skaitā ieņēmumi no maksas pakalpo-jumiem un citi pašu ieņēmumi | 0 | Nav precīzi aprēķināms | 0 | Nav precīzi aprēķināms | 0 | Nav precīzi aprēķināms | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi: | 0 | 0 | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | Nav precīzi aprēķināms | 0 | Nav precīzi aprēķināms | 0 | Nav precīzi aprēķināms | 0 |
| 3.1. valsts pamatbudžets | 0 | Nav precīzi aprēķināms | 0 | Nav precīzi aprēķināms | 0 | Nav precīzi aprēķināms | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | 0 | X | 0 | 0 |
| 5. Precizēta finansiālā ietekme: | X | Nav precīzi aprēķināms | X | Nav precīzi aprēķināms | X | Nav precīzi aprēķināms | 0 |
| 5.1. valsts pamatbudžets | Nav precīzi aprēķināms | Nav precīzi aprēķināms | Nav precīzi aprēķināms | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Nav precīzi aprēķināms. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7.Amata vietu skaita izmaiņas | Projekts šo jomu neskar |
| 8. Cita informācija |  Projekta īstenošanai nav nepieciešami papildus līdzekļi no valsts vai pašvaldību budžeta. VNĪ saskaņā ar Atsavināšanas likuma 47.pantu un Ministru kabineta 2011.gada 1.februāra noteikumu Nr.109 „Kārtība, kādā atsavināma publiskas personas manta” 37.punktu valsts nekustamās mantas atsavināšanā iegūtos līdzekļus pēc atsavināšanas izdevumu segšanas ieskaitīs valsts pamatbudžeta ieņēmumu kontā mēneša laikā pēc to saņemšanas. Ja nekustamais īpašums tiks atsavināts 2020.gadā, tad atsavināšanā iegūtie līdzekļi pēc atsavināšanas izdevumu segšanas saskaņā ar likuma “Par valsts budžetu 2020.gadam” 44. panta septīto daļu izlietojami valsts īpašumā un VNĪ pārvaldīšanā esošo vidi degradējošo objektu sakārtošanai. Līdzekļi, kas 2020. gadā netiks izlietoti valsts īpašumā un VNĪ pārvaldīšanā esošo vidi degradējošo objektu sakārtošanai, līdz 2020. gada 31. decembrim tiks ieskaitīti valsts budžetā. Šobrīd nav iespējams noteikt summu, kas tiks ieskaitīta valsts budžetā, jo pašlaik nav iespējams noteikt īpašumu pārdošanas vērtību, jo nekustamo īpašumu atsavināšana (nosacītās cenas noteikšana) tiks organizēta pēc Ministru kabineta rīkojuma pieņemšanas un tā būs atkarīga no nekustamo īpašumu tirgus vērtības vērtēšanas dienā. Atsavināšanas izdevumu apmēru nosaka Ministru kabineta paredzētajā kārtībā. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu |  Atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 5.punktam sabiedrības līdzdalības kārtība ir piemērojama tiesību aktu projektu izstrādē, kas būtiski maina esošo regulējumu vai paredz ieviest jaunas politiskās iniciatīvas.Ņemot vērā, ka rīkojuma projekts neatbilst minētajiem kritērijiem, sabiedrības līdzdalības kārtība rīkojuma projekta izstrādē netiek piemērota. Rīkojuma projekts un tā anotācija pēc tā izsludināšanas Valsts sekretāru sanāksmē būs publiski pieejami Ministru kabineta tīmekļa vietnē - sadaļā *Tiesību aktu projekti.* |
| 2. | Sabiedrības līdzdalība projekta izstrādē |  Projekts šo jomu neskar. |
| 3. | Sabiedrības līdzdalības rezultāti |  Projekts šo jomu neskar. |
| 4. | Cita informācija | Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālajā izdevumā „Latvijas Vēstnesis”, tos publicējot elektroniski tīmekļa vietnē www.vestnesis.lv. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Finanšu ministrija, Zemkopības ministrija , Valsts meža dienests un VNĪ. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Izdevumus, kas saistīti ar zemes vienības datu aktualizāciju Nekustamā īpašuma valsts kadastra informācijas sistēmā un ierakstīšanu zemesgrāmatā uz valsts vārda Zemkopības ministrijas personā segs Zemkopības ministrija no sava budžeta līdzekļiem. |

Finanšu ministrs J. Reirs